Ինչ վերաբերում է անկայունությանը, ապա, իհարկե, այն կա, և նույնիսկ խոսքը չի վերաբերում քաղաքական անկայունությանը։ Դեռևս չեն հստակեցվել նոր տնտեսական քաղաքականության առաջնահերթությունները (խոսքը չի վերաբերում Նիկոլ Փաշինյանի լայվում նշված տնտեսության առաջնահերթ բնագավառների մասին ցանկություններին), պարզ չէ, որ խնդիրն ենք առաջին հերթին լուծելու՝ գործազրկությա՞ն, արտասահմանյան վարկերը մարելո՞ւ, բարձր շահութաբերությա՞ն, գնաճի դեմ պայքարի՞, թե՞ այլ. այս խնդիրները միաժամանակ չի կարելի լուծել, ավելին, դրանցից մեկի ուղղությամբ աշխատանքը խոչընդոտում է մյուս նպատակին։